મોબાઇલ ફોન કરવો એ પણ કડાકૂટિયું કામ છે. ટેવ પડી ગઈ હોય એટલે ખબર ન પડે પણ હવે વૉશિંગ્ટન યુનિવર્સિટીના એન્જીનિયરોએ લેઝરથી મોબાઇલ ફોન ચાર્જ કરવાની નવી પદ્ધતિ વિકસાવી છે. આમાં તમારે પ્લગ પૉઇંટમાં ચાર્જર લગાડવું નહીં પડે. ટેબલ પર રાખો અને લેઝર ચાલુ કરો. એ જ્યાં હશે ત્યાં ચાર્જ થવા લાગશે. એમણે સ્માર્ટફોનની પાછળ પાતળો પાવર સેલ મૂક્યો. એ લેઝરથી ચાર્જ કરે છે. પરંતુ લેઝર તો બહુ ગરમ કરી નાખે. એટલે એમણે ખાસ ધાતુ પસંદ કરી અને એમાં ગરમીને શોશીલે તેવી હીટ સિંક ગોઠવી. વળી લેઝરના કિરણના માર્ગમાંથી કોઈ પસાર થાય તો? એમણે એવી વ્યવસ્થા કરી છે કે એ તરત બંધ થઈ જાય. આના માટે એમણે એક રિફ્લેક્ટર પણ ગોઠવ્યું છે. માણસના શરીરનું હલનચલન એ તરત પારખીને લેઝરને બંધ કરી દે છે. ૧૪ ફૂટના અંતરેથી પણ હવે તમે મોબાઇલ ચાર્જ કરી શકશો. આ ઉપકરણ કેમ કામ કરે છે તે સમજવા માટે આ વિડિયો જૂઓઃ